open-index/open-wikipedia-markdown huggingface dataset:
Светокришко Војводство

**Светокришко Војводство** (, *Швјентокшиско Војводство*) — војводство во југоисточна Полска, во рамките на историската област Малополска. Наречено е по Светокришките Планини. Главен и најголем град е Келце.

Се граничи со шест други војводства: Мазовското на север, Лублинското на исток, Поткарпатското на југоисток, Малополското на југ, Шлеското на југозапад и Лоѓското на северозапад.

Создадено е на 1 јануари 1999 г. од Келечкото, источниот дел на Ченстоховското и западниот дел на Тарнобжешкото војводство, согласно управната реформа усвоена претходната година. Зафаќа површина од  и има 1.263.176 жители (2014).

## Градови и гратчиња
[мини|[Келце — седиште на војводството.]]
[мини|[Островјец Швјентокшиски — втор град по големина.]]
[мини|[Сандомјеж — едно од најпосетуваните места во војводството.]]
мини|Дворецот во Курозвенки.
Војводството има 32 градски населени места, тука наведени по број на жители според состојбата во 2006 година:

## Управна поделба
Светокришкото Војводство е поделено на 14 окрузи, од кои 1 е градски, а 13 се земски. Тие пак се поделени на вкупно 102 општини.

## Поврзано
* Светокришки Планини
* Малополска

## Наводи

## Надворешни врски

* Светокришко Војводство — официјално мрежно место
* Туристички портал на Светокришкото Војводство


Категорија:Војводства во Полска
Категорија:Држави и територии настанати во 1999 година
Бара

**Бара** — водно пространство, тело на стоечка вода во помала вдлабнатина во земјата, било природно или вештачко, кое обично е помало од езеро. Тие можат да се појават природно во поплавените површини како дел од речниот систем од излевање на реките при висок водостој или пак при природно излевање на водите од коритото во пониски рамничарски предели со низок просечен пад поради надморската височина, или може да бидат малку изолирани депресии односно вдлабнатини во релјефот како што се пролетни полнењеа на базени/вдлабнатини и прериски дупки, додека во варовнички предели (во Македонија) тоа може да се вртачите во кои при топење на снеговите може да создаваат бари. Барите може да содржат плитка вода со блата и мочуришта и водни растенија и животни. Во географската терминологија на македонските дијалекти именката бара означува вдлабнатинка во која се собира или се задржува вода. Во тој однос нејизното значење е слично на вир или локва.

## Одлики
Воопштено, барите се водните површини односно водните станишта на мочуриштата. Бара е поголемо водено станиште (површина до 8 ха) во кое водената маса е на ниско ниво. Поради тоа, сончевата светлина допира до дното овозможувајќи процес на фотосинтеза и успешно загревање на водата во барата. Водата во барите може да биде присутна, или може да пресуши. Бојата на водата во барите може да биде од костенливо кафена до зеленкаста, во зависност од длабочината на барата, како и видот на дното и присутните подводни растенија. Барите се одликуваат со буен растителен (посебни видови на барска вегетација) и растителен свет (барска фауна на инсекти, водоземци, влекачи и птици).
## Топонимија
Именката бара е доста е раширена во топонимијата во Македонија и словенските земји, па така именката бара и изведенки од неа може да се однесува и на:

*Барово — село во областа Каршијак, Општина Сопиште, Скопско
*Барово – село во областа Тиквеш, Општина Демир Капија
*Студена Бара – село во областа Средорек (Кумановско), Општина Куманово

## Галерија

File:Сини Вирој 03.jpg|Бара во мочуриштето Сини Вирој
File:Сини Вирој 12.jpg|Бара во мочуриштето Сини Вирој
File:Сини Вирој 06.jpg|Бара во мочуриштето Сини Вирој
File:Сини Вирој 09.jpg|Бара во мочуриштето Сини Вирој
File:Сини Вирој 14.jpg|Бара во мочуриштето Сини Вирој
File:Сини Вирој 15.jpg|Бара во мочуриштето Сини Вирој
File:Сини Вирој 16.jpg|Бара во мочуриштето Сини Вирој
Податотека:Моноспитовско Блато.JPG|Бара во Моноспитовско Блато
Податотека:Студенчишко Блато 02.jpg|Бара во Студенчишко Блато


## Наводи


Категорија:Водни површини
Категорија:Живеалишта (екологија)
Алтитекне

**Алтитекне** — врв на планината Плачковица со надморска височина од 1.411 метри. Врвот се издига во северниот дел од планината, на огранката која се испушта од врвот Чупино кон запад.. Врвот Алтитекне се издигнува на северната падина на Плачковица, јужно помеѓу селата Градец и Липец и помеѓу доловите на Градечка и Виничка Река. Потеклото на самиот топоним доаѓа од турскиот јазик со значење на шест (*alti*) букови издлабени поила, корита за вода, кораб-брод (*tekne*), какви што има и на неколкуте посилни водни извори во буковата шума под самиот врв.

## Поврзано
* Лисец (Плачковица)
* Чупино Брдо (Плачковица)
* Туртел
* Кара Тепе (Плачковица)

## Наводи

Категорија:Плачковица
Категорија:Врвови во Македонија
Димитрије Митриновиќ

**Димитрије Митриновиќ** (Доњи Поплат, 21 октомври 1887 — Ричмонд крај Лондон, 28 август 1953) бил српски авангарден критичар, теоретичар, филозоф, есејист, поет и преведувач.

## Животопис
Роден е во Поплат (во денешна Општина Берковиќ). Детството го поминал во Зови Дол крај Невесиње каде биле што неговите родители биле  учители. Основно училиште завршил во Благај, гимназија во Мостар, а студии по филозофија, психологија и логика во Загреб, Београд, потоа во Виена и Минхен. Апсолвирал во Тибинген во 1914 година.

Работел во уредништвото на *[[Босанска вила]]* (1910 — 1913). Првата светска војна ја поминал во Лондон, каде го покренал и уредувал списанието *New Age* (*Ново време*), кој  подоцна прераснал во списанието *New Europe*. Митриновиќ исто така е и иницијатор на *Антибарбарус клуб*, Адлерово друштво за студии по  поединечна психологија.

Првата своја песна, *Ленто долоросо*, ја објавил во Босанска вила во 1905, под псевдонимот *М. Димитријевиќ*, под кој подоцна претежно објавувал поезија. Покрај тој, го користел и псевдонимот *Антицус*.

Покрај во Босанска вила, објавувал песни и во списанијата: *[[Бранково коло]]* (1906 — 1907, 1909 — 1911), *Дело* (1906), *Нова искра* (1906-1907), *Срѓ* (1906-1908), *Српски књижевни гласник* (1906, 1908, 1911), *Словенски југ* (1908), *Вардар* (1910), *Зора* (1910), *Хрватски ѓак* (1908-1909, 1911), *Одјек* (1912), *Савременик* (1911).

Митриновиќ е творец на футуристичкиот манифест во  српската книжевност (*Естетски контемплации, Босанска вила, 1913*).

Повторното откривање на делата на Димитрија Митриновиќ е заслуга на Предраг Палавестра. Тој во хрестоматијата *Книжевност на Млада Босна*  (*Књижевност Младе Босне*) (Сараево, 1965), во целост го рехабилитирал Митриновиќ, го вратил во контекстот на српската авангарда.

## Наводи

Категорија:Родени 1880
Категорија:Починати 1953
Категорија:Срби во Босна и Херцеговина
Категорија:Срби во Лондон
Категорија:Српски книжевни критичари
Категорија:Српски филозофи
Категорија:Српски поети
Категорија:Српски преведувачи
Категорија:Српски теоретичари на книжевност
Категорија:Чланови на Млада Босна
Категорија:Соработници и уредници на Српски книжевен гласника
Категорија:Родени во 1887 година
Категорија:Починати во 1953 година
Сариташ

**Сариташ** — врв на планината Плачковица со надморска височина од 1.385 метри. Врвот се издига во северниот дел од планината, на огранката која се испушта од врвот Чупино кон запад. Врвот Сариташ се издигнува на северната падина во повнатрешниот дел на билото на Плачковица, помеѓу доловите во изворишните подрачја на Градечка и Виничка Река. Потеклото на самиот топоним доаѓа од турскиот јазик со значење на *жолт* (*sari*) *камен* (*tekne*), каква што впрочем е и жолтеникавата боја која ја има на камењата на самиот врв и срт.

## Поврзано
* Лисец (Плачковица)
* Чупино Брдо (Плачковица)
* Туртел
* Кара Тепе (Плачковица)

## Наводи

Категорија:Плачковица
Категорија:Врвови во Македонија
Осаменоста на тркачот на долги патеки (филм)

**Осаменоста на тркачот на долги патеки** (англиски: *The Loneliness of the Long Distance Runner*) - британски филм од 1962 година, во режија на Тони Ричардсон, според сценариото на Алан Силитоу и Алан Силитоу. Во главните улоги настапуваат: Мајкл Редгрејв, Том Кортенеј, Ејвис Баниџ, Топси Џејн, Џулија Фостер, Џо Робинсон, Алек Мек Коуен итн. Во 1963 година, Кортенеј ја освоил наградата „БАФТА“ за најнадежен нов глумец, а филмот освоил уште четири други награди и имал две номинации. 

## Синопсис
Колин Смит (го игра Кортенеј) е младо момче од Нотингем, кое живее во сиромашно семејство. Неговиот татко е болен и наскоро умира, а веднаш по неговата смрт, мајка му продолжува да живее со својот љубовник. Смит е незадоволен, не сака да биде фабрички работник, но не знае што сака да биде во животот. Еднаш, тој и неговиот другар крадат пари од блиската пекарница, но набргу полицијата го открива и така Колин завршува в затвор. Таму, управникот (го игра Редгрејв) е оптоварен со подготовките за традиционлната трка меѓу затворениците и учениците од локалното училиште. Кога ќе забележи дека Колин е одличен тркач, на управникот му се раѓа надеж дека, за првпат во историјата, затворениците може да победат во трката, со што ќе се зголеми угледот на затворот. Затоа, тој му дава слобода на Колин да се подготвува за трката, така што тој може да излегува од затворот и да трча во околината. На денот на трката, Колин се наоѓа во убедливо водство, но непосредно пред целта тој намерно застанува, затоа што не сака од никого да прима наредби или совети. 

## Наводи

Категорија:Британски филмови
Категорија:Филмови од 1962 година
Категорија:Филмови на англиски јазик
Категорија:Црно-бели филмови
Категорија:Филмови на Тони Ричардсон
Категорија:Филмови со Мајкл Редгрејв
Категорија:Филмови со Том Кортенеј
Категорија:Филмови чие дејствие се одвива во Нотингем
Категорија:Филмови за затвореници
Брољи

**Брољи** () – населено место и општина во северна Франција во регионот Горна Нормандија, во  департманот Ер кој ѝ припаѓа на префектурата Берне.
Според податоците од 2011 година, во општината живееле 1098 жители, а густината на населеност изнесувала 137,94 жители на км². Општината се простира на површина од 7,96 км². Средната надморска висина изнесува 142 метри (од 132 до 197 метри).

## Демографија

## Поврзано
* Список на општини во департманот Ер

## Надворешни врски

* База на податоци: Insee 
* Broglie на семрежното место на Националниот географски институт на Франција 
* Broglie на страницата на организацијата  INSEE 
* Најблиски населени места  (километража, правец и координати) 
* Положај места Broglie на мапата на Франција (со основни податоци за местото) 
* План на Брољи на мапата Mapquest)

Категорија:Општини во Ер
Бела Бука

**Бела Бука** — врв на планината Плачковица со надморска височина од 1.424 метри. Врвот се издига во северниот дел од планината, на огранката која се испушта од врвот Чупино кон запад, каде што тој воедно и првиот поистакнат и издаден врв на оваа огранка која започнува веднаш јужно од Чупино и свртува кон запад кај Виничка Бачија.

Врвот Бела Бука се наоѓа длабоко во повнатрешниот дел на билото на Плачковица, помеѓу доловите во изворишните подрачја на Градечка и Виничка Река. На северната падина која стрмно се издигнува над изворот на Виничка Река, до самиот врв е обраснат со густа букова шума, поради чии бели стебла, можно е врвот и гребенот да го добиле името Бела Бука, додека јужната падина на овој врв и грбен која е отворена кон извориштето на Градечка Река и врвовите Лисец и Бел Камен наспроти, е повеќе соголена со доста застапени карпести облици и поразновидна растителност како: зимзелени смреки, брези, буки, лески и даб. На самиот врв и грбен Бела Бука минува обележана планинарска патека која е главната траса за настанот за планинско трчање „Чупино Треил“, a воедно е и патеката одена во рамки на Планинарски предизвик „12 Врвови“, со почетна и крајна точка во Виница и Блатец.

## Галерија

File:Бела Бука (Плачковица) 01.jpg|Поглед непосредно на самиот врв Бела Бука
File:Врв Лисец (Плачковица) 02.jpg|Поглед на врвот Бела Бука во преден план и највисокиот врв на Плачковица, Лисец во позадината


## Поврзано
* Лисец (Плачковица)
* Чупино Брдо (Плачковица)
* Туртел
* Кара Тепе (Плачковица)

## Наводи


Категорија:Плачковица
Категорија:Врвови во Македонија
Димитар Котевски

**Димитар Котевски** (,  - , ) — македонски офтамолог, познат и признат општествено-политички деец, афирмиран научник, прв доктор на медицински науки во Битола и еден од втемелувачите на здравството во Битола.

## Животопис
Котевски е роден на 26 октомври 1926 година во Битола. Медицинскиот факултет го завршил во Белград во 1952 година, а специјализацијата во Загреб. Докторската дисертација ја бранел во Загреб на загребачкото Свеучилиште.
Котевски важел за еден од највидните и најугледни граѓани, афирмиран научник, познат и признат општвено политички деец. Тој со својата долгогодишна и упорна ангажираност ги поставил темелите на идното здравство во Битола кое го реформирал. Бил прв директор на обединетото здравство Медицински центар.
Котевски бил познат по неговиот ангажман за формирање на очно одделение, иницијатор за формирање на повеќе специјалистички одделенија во Медицинскиот центар, како основа за иднината Клиничка Болница-Битола. Во Либија, како стручен директор отворил нова болница во Бенгази.
Д-р Котевски бил еден од основачите на Македонско научно друштво - Битола, повеќегодишен претседател и избран доживотен почесен претседател на МНД-Битола. Котевски има директен придонес во формирањето на Универзитетот во Битола, посебно било неговото залагање на Вишата медицинска школа во Битола, а за посебните заслуги и придонес во развојот на офтамологијата бил избран за почесен член на здруженијата на офтамолозите, како и на Сојузот на слепи лица на Македонија.

Примариус доктор Котевски бил добитник на бројни високи домашни и меѓународни признанија, наградата за животно дело на општина Битола, како и државната награда за остварувања во областа на хуманоста и човечката солидарност „Мајка Тереза“ за 2016 година.

Тој бил автор на голем број научни трудови од областа на здравството (офталмологијата) кои биле презентирани на европски и светски конгреси.
Заради заслуги на полето на офталмологијата и придонес во развојот на офталмолошките здруженија на офталмолозите, бил прогласен за почесен член. Исто така и од страна на Сојузот на слепи лица на Македонија, за придонес во борбата против слепилото, бил прогласен за почесен член.

Починал во Битола на 2 јуни 2018 година.

## Наводи

Категорија:Македонски офталмолози
Категорија:Македонски публицисти
Категорија:Добитници на наградата „Мајка Тереза“
Категорија:Апсолвенти на Загрепскиот универзитет
Категорија:Апсолвенти на Белградскиот универзитет
Категорија:Добитници на наградата „4 Ноември“
Френелови интеграли

**Френелови интеграли** S(x) и C(x) — математички трансцендентни функции кои Огистен-Жан Френел ги користел во оптиката. Се користат да ја опишат Френеловата дифракција, а се дефинирани со следните интеграли:
: S(x)=\int_0^x \sin(t^2)\,dt,\quad C(x)=\int_0^x \cos(t^2)\,dt.
250px|мини
Со истовремен параметарски цртеж на двата интеграла се добива Ојлерова спирала.

## Дефиниција
:S(x)=\int_0^x \sin(t^2)\,dt=\sum_{n=0}^{\infin}(-1)^n\frac{x^{4n+3}}{(2n+1)!(4n+3)},
:C(x)=\int_0^x \cos(t^2)\,dt=\sum_{n=0}^{\infin}(-1)^n\frac{x^{4n+1}}{(2n)!(4n+1)}.

Некои автори го користата \frac{\pi}{2}t^2 како аргумент во интегралот при дефинирање на S(x) и C(x). Тогаш интегралите се множат со \sqrt{\frac{2}{\pi}}, а аргументот x со (\frac{\pi}{2})^{1/2}.

## Ојлерова спирала
250px|thumb|Ојлерова спирала
Ојлеровата спирала е позната и како Корнуова спирала или клотоида, а се добива со параметарски приказ на S(t) спрема C(t). Со помош на дефинициите на Френеловите интеграли за *dx* и *dy* се добива:

:  dx = C'(t)dt = \cos(t^2) dt \,

:  dy = S'(t)dt = \sin(t^2) dt \,

Должината на спиралата мерена од извориштето може да се претстави како:
: L = \int_0^t {\sqrt {dx^2 + dy^2}} = \int_0^t{dt} = t 

## Својства
* S(x) и C(x) се непарни функции
* Френеловите интеграли можат да се изразат преку функцијата на грешка  \operatorname{erf}(x):
::S(x)=\frac{\sqrt{\pi}}{4} \left(\sqrt{i}\,\operatorname{erf}(\sqrt{i}\,x) + \sqrt{-i}\,\operatorname{erf}(\sqrt{-i}\,x) \right)
::C(x)=\frac{\sqrt{\pi}}{4} \left(\sqrt{-i}\,\operatorname{erf}(\sqrt{i}\,x) + \sqrt{i}\,\operatorname{erf}(\sqrt{-i}\,x) \right).
* Интегралите не можат да се пресметаат во затворена форма со помош на елементарни функции, освен во специјални случаи. Како *x* тежи кон бесконечност се добива:
:\int_{0}^{\infty} \cos t^2\,dt = \int_{0}^{\infty} \sin t^2\,dt = \frac{\sqrt{2\pi}}{4} = \sqrt{\frac{\pi}{8}}.

## Генерализација
\int_0^\infty\sin(x^a)\ dx = \frac{\Gamma\left(\frac{1}{a}\right)\sin(\frac{\pi}{2a})}{a}

## Литература
* Abramowitz, Milton; Stegun, Irene A., eds. , Handbook of Mathematical Functions with Formulas, Graphs, and Mathematical Tables, New York: Dover. 
* Френелови интеграли

## Надворешни врски
*Cephes, Free and open-source software C++/C code to compute Fresnel integrals among other special functions. Used in SciPy and ALGLIB.
*Faddeeva Package, Free and open-source software C++/C code to compute complex error functions (from which the Fresnel integrals can be obtained), with wrappers for Matlab, Python, and other languages.
* 
*
*
*

Категорија:Специјални функции
Категорија:Интегрално сметање
Категорија:Оптика
Категорија:Спирали
Категорија:Аналитички функции
Светилник

мини|200п|Светилник во Канада
мини|200п|Светилник на крајот на светот во Ушуаја, Аргентина
[мини|200п|Светилник во германската покараина [Шлезвиг-Холштајн]]

**Светилник** — градба што се подига на брегови, острови, стени, за да им биде ориентир на морските пловни средства.

## Историја
Првите светилници ги изградиле Египќаните и меѓу нив е прочуениот Фарос во Александрија, на устието на реката Нил. Овој светилник спаѓа меѓу Седумте светски чуда на античкиот свет. Во Америка, првиот светилник бил подигнат во 1716 година, а светлината се добивала со горење дрва, т.е. се ложел вистински оган. Подоцна светилниците користеле гас и ацетилен. Светилник на електрична енергија бил реализиран во 1858 година. Тогаш веќе се користеле огледала и леќи заради подобро снопење на светлината. Покрај тоа, за време на магла се користат сирени, но и вртежни светла. Светилници кои користеле и радиосигнал почнале да се користат уште од 1921 година, а првпат биле примените во Њујорк, САД. Денес, радиосигналот се користи и за ориентација на авионите.

Светилникот како симбол го користат тајните друштва, а во своето лого го користи и познатиот семрежен пребарувач „Нетскејп“.

## Светилникот како тема во уметноста
* „Светилникот Сангинере“ - расказ на францускиот писател Алфонс Доде од 1869 година.

## Поврзано
* Светилничари
* Градба
* Сообраќај
* Огистен-Жан Френел

## Наводи

## Надворешни врски

* Светилници од цел свет  
* Фотогалерии на светилници  
* Светилници во Црна Гора  
* Светилници во хрватскиот дел на Јадранот  
* Фотографии на хрватски светилници 

Категорија:Светилници
Категорија:Сообраќај
Категорија:Градежништво
Грујец

**Грујец** () — град во Мазовското Војводство, околу  јужно од Варшава, Полска.  Сместен е во областа Мазовија и е седиште на Грујечкиот Округ и истоимената општина. Населението брои 16.607 жители (2016). Градот и околината го сочинуваат најголемиот јаболкарски крај во Полска и цела Европа, што се должи на посебната микроклима.

## Население низ годините

ImageSize = width:500 height:300
PlotArea = left:70 right:40 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:16197
ScaleMajor = unit:year increment:5000 start:0 gridcolor:gray1
PlotData =
  bar:1810 color:gray1 width:1
   from:0 till:600 width:15 text:600 textcolor:red  fontsize:8px
  bar:1827 color:gray1 width:1
   from:0 till:1601  width:15  text:1.601 textcolor:red  fontsize:8px
  bar:1861 color:gray1 width:1
   from:0 till:2586  width:15  text:.2586 textcolor:red  fontsize:8px
  bar:1919 color:gray1 width:1
   from:0 till:9780  width:15  text:9.780 textcolor:red  fontsize:8px
  bar:1921 color:gray1 width:1
   from:0 till:8375  width:15  text:8.375 textcolor:red  fontsize:8px
  bar:1939 color:gray1 width:1
   from:0 till:11500  width:15  text:11.500 textcolor:red  fontsize:8px
  bar:1995 color:gray1 width:1
   from:0 till:14711  width:15  text:14.711 textcolor:red  fontsize:8px
  bar:2004 color:gray1 width:1
   from:0 till:14875  width:15  text:14.875 textcolor:red  fontsize:8px
  bar:2006 color:gray1 width:1
   from:0 till:15066  width:15  text:15.066 textcolor:red  fontsize:8px 
  bar:2008 color:gray1 width:1
   from:0 till:16197  width:15  text:16.197 textcolor:red  fontsize:8px


## Познати личности
* Петар Скарга (1536 - 1612) — исусовец, водечки деец на полската контрареформација

## Збратимени градови
Грујец е збратимен со следниве градови:

* Спишка Нова Вес, Словачка
* Струмица, Македонија

## Поврзано
* Грујечки Округ

## Наводи

## Надворешни врски

* Управа на Грујец — официјално мрежно место 

Категорија:Градови во Мазовското Војводство
Категорија:Грујец (општина)
Категорија:Грујечки Округ
Категорија:Мазовија
Новогард

**Новогард** (, ; ) — град во Голењувскиот Округ на Западнопоморското Војводство, северозападна Полска. Населението брои 16.756 жители (2017).

## Име
Името е кованка од зборовите *нови* и *гард*, што значи град на некогашниот поморски јазик.

## Местоположба
Градот се наоѓа на  североисточно од Шчеќин и  јужно од балтичкиот брег.

## Историја
Местото настанало како средновековно утврдување (град) и првпат споменува во 1268 г. како *Ногарт* во повелбата на поморскиот кнез Барним I, со која местото ѝ се предава на Каминската епископија како нејзин посед. Тука епископите подигнале замок. Во 1274 г. гратчето и околината биле под управа на Ото фон Еберштајн и останале во сопственост на семејството сè до 1663 г. Во 1309 г. Новогард е прогласен за град, усвојувајќи ги германските закони.

Во првата половина на XIV век се подигнати утврдувања со долгнавесто пазариште во средината. Тука е подигната управната зграда и црквата. По смртта на последниот член на семејството Еберштајновци, во 1663 г. *Нојгард* му припаднал на Ернст Богуслав Крој, а во 1684 г. прешол во владение на изборни кнезови на Бранденбург.

Во Источнопоморската операција за време на Втората светска војна, Црвената армија разурнала околу 60 отсто од градот. На 5 март 1945 г. градот е зазеден од советската војска и предаден на Полска. Населението е истерано или пребегало, а на негово место се населени Полјаци.

## Знаменитости
Главна знаменитост на Новогард е големото езеро кое се протега до градскиот центар. Долго е , а широко 620&nbsp;м. Непосредната околина на градот е пошумена.

## Познати личности
* Фридрих Михаел Цајгенхаген (1694 – 1776) — германски свештеник court preacher of британскиот крал Џорџ I

## Збратимени градови
Новогард е збратимен со следниве градови:

*  Велес, Македонија
*  Гицков, Германија
*  Кевлинге, Шведска
*  Хајде, Германија

## Поврзано
* Новогард (општина)

## Наводи

## Надворешни врски

* Управен портал на Новогард — официјално мрежно место

Категорија:Градови во Западнопоморското Војводство
Категорија:Новогард (општина)
Категорија:Голењувски Округ
Ерих Хекел

[мини|Спомен-плоча на улицата Меркелштрасе во [Берлин, местото на поранешното ателје на Хекел]]

**Ерих Хекел** (, Дебелн Саксонија, 1883 — Хеменхофен, Боденско езеро, 1970) бил германски сликар и графичар и еден од претставниците на експресионизмот. После завршените студии за архитектура, 
се образувал како самоук сликар при што врз него значајно влијаеле Винсент ван Гог и фовистите. Во 1905 година заедно со колегите од студиите основал во Дрезден група на уметници Мост (германски *Die Brücke*).  Во изработките од овој период нанесувал на платно светли, интензивни бои пастозно, главно во аглести облици (*[[Мома која лежи, слика на Ерих Хекел|Мома која лежи]]*, 1909).

Кога групата се разишла во 1913 го ублажил интензивниот колорит и давал предност на темнозелената палета на бои (*[[Актови на плажа, слика на Ерих Хекел|Актови на плажа]]*, 1913). Стравотиите во Првата светска војна кои како војник на санитети ги видел во Фландрија, уметничко ги обработил на литографија и дрворез. Дваесеттите години на XX век почнал да се одвојува од експресионизмот и да ги презема елементите на Нова стварност, а сликањето пејзажи дошло во центар на неговиот интерес. Во годината 1937 забранет е како дегенеричен. Од 1949 до 1955 предавал на Академија во Карлсруе. Неговото позно дело го карактеризира хармонично-лирска мртва природа со цвеќе.

## Наводи

## Надворешни врски

Категорија:Родени во 1883 година
Категорија:Починати во 1970 година
Категорија:Германски сликари
Категорија:Носители на прускиот Орден за заслуги (граѓански)
Категорија:Носители на Заповедничкиот крст на Орденот за заслуги за СР Германија
Жирардув

мини|десно|Градската управа на Жирардув
[мини|десно|исправено|Црквата „Пресв. Богородица Утешна“ во [неоготика|неоготски стил.]]

**Жирардув** () — град во Мазовското Војводство, средна Полска, седиште на Жирардувскиот Округ. Сместен е на  западно од Варшава и има население од 40.243 жители (2017). Во минатото бил важен центар на текстилната индустрија во тој дел на Европа.

## Историја
Градот настанал во како работничка населба 1833 г. кога браќата Лубјењски отвориле ткајачки погони во месноста Руда Гузовска. Меѓу раководителите бил францускиот инженер и пронаоѓач Филип де Жирар (1775 - 1845) од Лурмарен. Во текот на XIX век местото се развило во значаен текстилен центар. Подоцна Руда Гузовска е преименувана во Жирардув во негова чест.

На 13 септември 1939 г. градот е зазаден од Германците Во 1941 г. еврејското население е преселено во Варшавското гето.

Крај влезот градот стои табла на која се вели дека Жирардув е единствениот град во Европа создаден исклучиво поради фабрика.
Во 2012 г. градот е прогласен за историски споменик на Полска и ставен во надлежност на Националниот институт за културно наследство.

Забележително е тоа што Жирардув се смета за единствениот целосно зачуван индустриски град од XIX век.

## Образование
* Јавен училиштен комплекс бр. 7 „Хенрик Шенкевич“
* Средно училиште „Стефан Жеромски“
* Школа за велосипедизам
* Виша школа за месен развој

## Спорт
* ФК „Жирардовјанка Жирардув“ (осн. 1923) — фудбалски клуб од IV лига

## Познати личности
* Станислав Каролак (1931 - 2009) — македонист
* Лешек Милер (р. 1946) — премиер на Полска (2001 - 2004)

## Збратимени градови
Жирардув е збратимен со следниве градови:

*  Делчево, Македонија
*  Лурмарен, Франција
*  Сиеро, Шпанија
*  Тангшан, Кина

## Поврзано
* Жирардувски Округ

## Наводи

## Надворешни врски

* Градски портал на Жирардув

Категорија:Градови во Мазовското Војводство
Категорија:Жирардувски Округ
Категорија:Населени места основани во 1833 година
Втора битка кај Мазурските Езера

**Втора битка кај Мазурските Езера** e позната е и како **Зимска битка на Мазурските Езера** претставувала северни дел од офанзива која во тек на зимата 1915 година ја презеле Германија и Австроунгарија на Источниот фронт во Првата светска војна. Целта на офанзивата било преминување на реката Висла и задавање на тежок удар на Русите со цел да се исфрлат од војната. Битката завршила нерешено, а Русите загубиле дел од територијата.

## Вовед
Германскиот началник на генералштабот Ерих фон Фалкенхајн верувал дека Германија ќе ја добие војната на Западниот фронт, па се двоумел да го поддржи Паул фон Хинденбург на Источниот фронт. Сепак Фалкенхајн ја одобрил планираната офанзива, која што ја предводел Хинденбург. Генералот Александар фон Лизинген го предводел нападот против Русите на Карпатите, со целт да се заземе Лавов. Генералот Светозар Боројевиќ од Бојна се обидел да го ослободи запоседнатиот Пшемишл.

## Текот на битката
Осмата германска армија започнала ненадеен напад среде снежна вијулица на 8 февруари 1915 година. Русите биле изненадени и претрпеле тешки загуби, па се повлекле за 120 километари. Русите се повлекувале хаотично, така што многу од нив биле заробени. Најголеми загуби претрпел Дваесеттиот корпус под команда на генералот Булгаков. Десеттата германска армија ги заобиколила во шума, па на 21 февруари целиот корпус се предал. Иако Русите го загубиле целиот корпус, неговото херојско држење овозможило повлекување на останатиот дел од Десеттата руска армија која формирала нови одбранбени линии.

Веќе на 22 февруари Дванаесеттата руска армија под команда на Павел Плехве прешла во противнапад. Противнападот ја запрел германската офанзива и понатамошното напредување, со што битката била завршена.

## Резултати
Со втората битка на Мазурските Езера била завршена германската офанзива на север. Русите имале и територијални загуби и големи човечки загуби, но го запеле продорот на Германците во Русија. Пропаднала германската намера на Русија да ѝ зададе конечен пораз. И офанзивата на фон Лизингенч во јужниот дел на фронтот пропаднала, а Германците и Австроунгарците имале големи загуби. Тврдината Пшемишл се предала на Русите по долга опсада. Германско-австроунгарската офанзива не успеала во најважните цели. Од тогаш германската војска веќе не делувала како независна сила, туку дејствувала заедно со австроугарските сили во операциите на Источниот фронт.

## Наводи

Категорија:Источна Прусија
Категорија:Битки на Источниот фронт во Првата светска војна
Категорија:Битки на Руската Империја во Првата светска војна
Категорија:Битки на Германија во Првата светска војна
Категорија:Судири во 1915 година
Павел Плехве

**Павел Адамович Плехве** (30 јуни 1850 – 28 март 1916 година), германски офицер, служел исклучиво во руската армија за време на Втората светска војна.

## Воена кариера
По дипломирањето во училиштето за офицерска коњаница, Плехве служел во полкот ухлан. Во 1877 година, дипломирал на Општата академија за персонал. За време на Руско-турската војна, Плехве служел како офицер на 13-от корпус, а по војната работел во бугарското воено министерство. Во Русија се вратил во 1880.

За време на мирниот период, Плехве стекнал неколку редови. Бил командант на коњички полк (1890), на втората коњичка дивизија (1899) и на Московскиот воен округ (1909).

## Првата светска војна
На Плехве му била доверена командата со Петтата армија, која ја предводел во Битката на Галиција и одбраната на Лоѓ. Следната година тој се префрлил во командата на ново формираната Дванаесетта армија, која ја водел во Втората битка на Мазурските Езера, во февруари 1915 година (каде руската Десетта армија била поразена од страна на Германците). Подоцна се вратил во командата на Петтата армија и, накратко го водел северниот сектор на Источниот фронт. Поради лошата здравствена состојба, Плехве конечно се пензионирал како инвалид во февруари 1916. Умрел подоцна во текот на истата година.

## Надворешни врски

* Кратка биографија

Категорија:Родени во 1850 година
Категорија:Починати во 1916 година
Категорија:Членови на Државниот совет на Руската Империја
Категорија:Починати во Москва
Опсада на Новогеоргиевск

** Опсада на Новогеоргиевск** била битка во Првата светска војна што се водела откако Германците ја пробиле руската одбрана за време на Офанзива Горлице-Тарнов и се приближиле до Варшава.

Русите решиле да ја бранат тврдината во Новогеоргиевск (денес Модлин) во Полска. Во тврдината имало 90.000 луѓе пред евакуацијата на Варшава, на 5 август. германската армија предводена од генерал Ханс хартвиг фон Беселер се приближила до Новогеоргиевск со 80.000 војници, вклучувајќи го моќниот воз за опсади, користен при освојувањето на Антверпен во 1914 година, шест 16 инчни (400&nbsp;mm) и девет 12 инчни (300&nbsp;mm) хаубици.

Новогеоргиевск бил опколен на 10 август, а бомбардирањето започнало неколку дена подоцна. Бомбардирањето било концентрирано на североисточната страна, северно од реката Висла. Германскиот напад бил успешен откако го фатиле главниот инспектор со детални карти за одбрана на тврдината. По тешките напади, Германците нападнале три од тврдините со 22 пешадиски баталјони и заробиле две од нив. Русите биле приморани да се повлечат северно од Висла.

Русите се предале на 20 август, и изгубиле 1.600 топови и околу 1.000.000 артилериски гранати. Во човечки жртви, загинале околу 90.000, меѓу кои 30 генерали.

## Галерија

BASA-237K-1-361-9-The_Conquest_of_Nowo-Georgiewsk._View_of_the_Obstacles_overcome_by_the_German_Troops..jpg|Руското утврдување во Новогеоргиевск.
BASA-237K-1-361-8-The_Conquest_of_Nowo-Georgiewsk._A_Barrel_of_the_same_Calibre.jpg|Руски топ заробен во Новогеоргиевск.


## Наводи

## Надворешни врски

* 
* За опсадата
* За германските битки во 1915

Категорија:Битки на Германија во Првата светска војна
Категорија:Битки на Руската Империја во Првата светска војна
Категорија:Судири во 1915 година
Категорија:Битки на Источниот фронт во Првата светска војна
Категорија:Опсади на Русија
Категорија:Опсади во Првата светска војна
Катвајк ан Зе

мини|Плажа во Катвајк ан Зеи
мини|Замрзнатото море на плажата на Катвајк, 1898 година. Слика од Јан Худелје.
**Катвајк ан Зе** (буквално, *Katwijk-на-Сеп*) е крајбрежно одморалиште што се наоѓа на Северното Море во устието на Стара Рајна. Таа се наоѓа во општината Катвајк и во покраината Јужна Холандија.

Категорија:Населени места во Јужна Холандија
Катвајк

мини|Крајбрежен булевар во Катвајк
**Катвајк** () е крајбрежна општина и град во покраината Јужна Холандија, која се наоѓа во средината на западниот дел на Холандија.

Реката Стара Рајна, тече низ градот и во Северно Море.

Катвајк се наоѓа на Северно Море, северозападно од Лајден и 16 километри северно од Хаг. Се граничи со општините Нордвајк, Тејлинге, Угстгест , Лајден, и Васенар.

Во април 2017 година, Катвајк имал население од 64.589 жители и зафаќа површина од 31.13 километри, од кои 6.59 километри е вода.

Катвајк е најголемиот град во Даун - ен Боленстрек ("Дуне и Крушка Регионот").

## Наводи

Категорија:Општини во Јужна Холандија
Категорија:Населени места во Јужна Холандија
Стодневна офанзива

**Стодневна офанзива** била завршна сојузничка офанзива во Првата светска војна на Западниот фронт. Се одиграла во периодот од 8 август 1918 до 11 ноември кога било склучено примирје со Германија. Французите оваа офанзива понекогаш ја означуваат како *Канадски сто дена* алудирајќи при тоа на активното учество на канадските трупи во тие операции. Офанзивата придонела до конечната деморализација и повлекување на германските трупи со што се завршила Првата светска војна карактеристична по многу страдања и премногу залудни жртви.

## Наводи

Категорија:Битки во Западниот фронт во Првата светска војна
Категорија:Битки на Франција во Првата светска војна
Категорија:Битки на Германија во Првата светска војна
Категорија:Битки на Австралија во Првата светска војна
Категорија:Битки на Белгија во Првата светска војна
Категорија:Битки на Канада во Првата светска војна
Категорија:Битки на Нов Зеланд во Првата светска војна
Категорија:Битки на Португалија во Првата светска војна
Категорија:Битки на ЈАР во Првата светска војна
Категорија:Битки на Обединетото Кралство во Првата светска војна
Категорија:Битки на САД во Првата светска војна
Категорија:Судири во 1918 година
Категорија:Западен фронт (Прва светска војна)
Лице

**Лицето** е централен дел од главата на голем број животни и на луѓето. Сепак, сите животни немаат лице. Лицето е централен дел од телото во поглед на изразувањето на емоциите.

## Лицето како тема во уметноста и во популарната култура
### Лицето како тема во книжевноста
* „Лице“ - поетска збирка на полскиот поет Тадеуш Ружевич.
* „Господинот Когито го набљудува во огледалото своето лице“ - песна на полскиот поет Збигњев Херберт.
* „Мислите што ме обземаат на прометните улици“ - песна на полската поетеса Вислава Шимборска.

### Лицето како тема во музиката
* „Бело лице љубам јас“ - македонска народна песна.
* „Лице“ - песна на македонската музичка група „Анастасија“ од 1998 година.
* „Лица во огледалото“ (српски: *Lica u ogledalu*) - песна на македонската група Бастион.
* „Не можам во мислите да го видам твоето лице“ (англиски: *I can't see your face in my mind*) - песна на американската рок-група Дорс од 1967 година.
* „Твоето тивко лице“ (англиски: *Your Silent Face*) — песна на британската поп-рок група Њу Ордер (*New Order*) од 1983 година.
* „Твоето убаво лице оди во пеколот“ (англиски: *Your Pretty Face Is Going To Hell*) - песна на американската рок-група Стуџис (*The Stooges*) од 1973 година.
* „Лажни лица“ (англиски: *False Faces*) - песна на британската рок-група *Southern Death Cult* од 1983 година.
* „Внимавај на твоето лице“ (хрватски: *Pazi na tvoje lice*) — песна на хрватската рок-група Филм од 1981 година.
* „Лице“ — песна на хрватската рок-група Хаустор од 1981 година.

### Лицето како тема во филмот
* „Лицето на подот од барот“ (англиски: *The Face on the Bar Room Floor*) - американски филм од 1914 година, во режија на Чарли Чаплин.
* „Лице со лузна“ (*Scarface*) - американски филм од 1983 година, во режија на Брајан де Палма.
* „Лицето на Аналија“ (*El Rostro de Analia*) - американска теленовела од 2008 година.
* „Лицето на одмаздата“ (шпански: *El rostro de la Venganza*) - американска теленовела од 2012 година.

## Наводи

Категорија: Глава
Карминатив

**Карминатив**, е растение или препарат наменет за превенција на формирањето на гас во гастроинтестиналниот тракт или за олеснување на неговата експулзија, а со тоа и третирање на флатуленцијата.

Како карминативи се користат: кимот, анасонот, слаткиот анасон и други.

Во современи лекови кои се користат за истата намена спаѓа симетиконот.

Категорија:Систем за варење
Прва битка на Ена

**Прва битка на Ена** () — продолжение на сојузничката офанзива против Првата и Втората германска армија, кои се повлекувале по Првата битка на Марна во септември 1914 година. Битката траела од 13 септември до 28 септември 1914 година и завршила без победник. Противничките страни на тие позиции останале вкопани во рововите со незабележителни придвижувања, во ужасни услови и со бесполезни жртви до 1918 година.

Сојузниците на 11 септември заклучиле дека Германците ќе го запрат повлекувањето околу реката Ена. Кога германската Прва и втора армија пристигнале до реката Ена, биле дополнително засилени со Седмата армија под команда на Јозиас фон Херинген, па започнале со поставување на обрамбени позиции и со копање на ровови на северниот брег на реката. Главната одбрана Германците ја базирале на брдата Шемин де Дам. Во нападот на трите германски армии сојузниците тргнале на 13 септември со Петтата армија, под команда на Луј Франше д'Епере, со Шестата француска армија,под команда на Мишела Монури и Британските експедициони сили под команда на Џон Френч. Во тек на 14 септември сојузниците продолжиле со напади на Германците кај брдата Шемин де Дам, но германците со противнапад успеале да се вратат на појдовните позиции. Германската тешка артилерија и митралескиот оган ги држеле сојузниците на растојание.

Ссојузниците продолжиле со напади и на 18 септември, а борбите биле прекинати на 28 септември, кога станало јасно дека ниту една од завојубаните страни не може да изведе делотворен фронтален напад на непријателските ровови. Освен тоа тогаш Французите биле под тежок притисок во регионот на Ремс. Бидејќи двете страни се нашле во нерешителна позиција, вкопани во рововите кај Ена, започнале со обиди да ја изманеврираат противничката страна од другите позиции. Така започнале операции познати како "Трка кон морето". Трка кон морето ја започнал командантот на француските сили Жозеф Жофр, кој ги покренал сојузничките сили северно и западно, тако што го напаѓал изложениот германски бок во Ноајон.
Подоцна се одвивале и други битки под исто име и за иста територија:

* Втора битка на Ена (април-мај 1917 година) и
* Трета битка на Ена (мај-јуни 1918 година)

## Наводи

Категорија:Судири во 1914 година
Категорија:Битки на Германија во Првата светска војна
Категорија:Битки на Франција во Првата светска војна
Категорија:Битки на Обединетото Кралство во Првата светска војна
Категорија:Битки во Западниот фронт во Првата светска војна
Микаел (филм од 1924)

**Микаел** (германски: *Michael*) - германски филм од 1924 година, во режија на Карл Теодор Дреер, според сценариото на Херман Банг и Теа фон Харбоу. Главните улоги ги толкуваат: Валтер Злецак, Макс Ауцингер, Нора Грегор, Роберт Гарисон, Бенjамин Кристенсен, Дидје Аслан, Александер Мурски, Грете Мозхајм, итн.

## Содржина
Микаел (го игра Злецак) е млад сликар кој живее кај славниот сликар Клод Зоре (го игра Кристенсен), кој се грижи за него како за свој син. Еден ден, сликарот го посетува грофицата Замикоф (ја игра Грегор) која бара да ѝ направи портрет. Зоре долго време се мачи, но не никако не може да ги наслика нејзините очи, додека Микаел успева многу лесно да го доврши портретот. Истовремено, Микаел и грофицата се вљубуваат и тој постепено го запоставува сликарот Зоре, а во меѓувреме краде предмети од неговиот дом и скришно продава негови слики, со цел да обезбеди пари за раскошниот живот со грофицата. Зоре ги открива измамите на Микаел, но му простува, воден од големата љубов кон него. Најпосле, Зоре го завршува своето последно ремек-дело, кое постигнува голем успех кај публиката, но на претставувањето на сликата не присуствува Микаел, кој за тоа време е кај својата љубовница. Тој се појавува дури потоа, но веднаш го напушта стариот мајстор, крадејќи ги неговите скици, проценети на голема вредност. Скршен од заминувањето на Микаел, Зоре умира.

## Наводи

Категорија:Германски филмови
Категорија:Неми филмови
Категорија:Филмови од 1924 година
Категорија:Филмови на Карл Теодор Дреер
Категорија:Црно-бели филмови
Категорија:Филмови со Нора Грегор
Категорија:Филмови со Валтер Злецак
Категорија:Филмови со Макс Ауцингер
Категорија:Филмови со Бенjамин Кристенсен
Квалификации за Светско првенство во фудбал 2018 - плејоф (КОНКАКАФ - АФК)

**Квалификации за Светско првенство во фудбал 2018 – плејоф (КОНКАКАФ–АФК)** било фудбалско натпреварување, односно два натпревари од дополнителните квалификации помеѓу победникот од 4. круг квалификации на АФК конфедерацијата Австралија, и четвртопласираната репрезентација од 5. круг квалификации од КОНКАКАФ конфедерацијата Хондурас. Натпреварите од баражот се одиграле на 10 и 15 ноември 2017 година. Австралија победила со вкупен резултат 3–1 и се квалификувала за Светското првенство.

## Преглед
Австралија шести пат настапила во дополнителен интерконтинентален бараж на квалификации за Светско првенство. Првпат во интерконтинентален бараж Австралија настапила 1985 каде била поразена од Шкотска. Во баражот за Светското првенство 1994, Австралија најпрво била поуспешна од Канада, а потоа загубила од Аргентина со вкупен резултат 2–1. Четири години подоцна, *кенгурите* ниту овој пат не успеале да се квалификуваат на Светското првенство 1998, каде сега во баражот биле поразени од Иран. Иако двата натпревари завршиле со нерешен резултат 1–1 и 2–2 Иран се квалификувал за Светското првенство поради правилото за повеќе постигнати голови во гости. Во квалификациите за Светското првенство 2002 во интерконтиненталниот бараж Австралија играла против Уругвај. Иако во првиот натпревар Австралија победила со резултат 1–0 во вториот натпревар Уругвај остварил убедлива победа со резултат 3–0 и се пласирал на Светско првенство. Четири години подоцна исти двобој Уругвај и Австралија повторно се сретнале во баражот. Овој пат Австралија била поуспешна по изведување на пенали во реваншот на домашен терен. Во двата натпревари домаќините оствариле идентични победи со резултат 1–0. За разлика од Австралија, за Хондурас ова бил прв интерконтинентален бараж.

## Натпревари
### Прв натпревар


### Втор натпревар


## Наводи

## Надворешни врски
*
**Qualifiers , FIFA.com

Плејоф (КОНКАКАФ–АФК)
Категорија:Натпревари на австралиската фудбалска репрезентација
Категорија:Натпревари на хондураската фудбалска репрезентација
Секс хормон-врзувачки глобулин

**Секс хормон-врзувачки глобулин** (**SHBG**) или **секс стероид-врзувачки глобулин** (**SSBG**) е гликобелковина која ги врзува двата полови хормони: андроген и естроген. Другите стероидни хормони како прогестерон, кортизол и другите кортикостероиди ги врзува транскортинот. SHBG е присутен кај сите ’рбетници, освен кај птиците.

## Функција
Тестостеронот и естрадиолот циркулираат во крвотокот, лабаво врзани за серумскиот албумин (~54%) и кортикостероид-врзувачкиот глобулин (CBG) (исто така познат како транскортин), и во помал обем врзан цврсто за SHBG (~44%). Само мал дел од околу 1-2% е неврзан, или „слободен“, а со тоа и биолошки активен и способен да влезе во клетката и да ги активира нејзините рецептори. SHBG ја инхибира функцијата на овие хормони. Од тоа, биорасположливоста на половите хормони зависи од нивото на SHBG. Релативниот афинитет за врзување на половите хормони за SHBG е следниов: дихидротестостерон (DHT) > тестостерон > андростендиол > естрадиол > естрон.

## Наводи

Категорија:Гени на хромозомот 17
Келечки Округ

**Келечки Округ** () — округ во Светокришкото Војводство, јужно-средна Полска. Создаден е на 1 јануари 1999 г. со управната реформа усвоена претходната година. Седиште е градот Келце, иако не е дел од него. Опфаќа пет градови: Хенќини ( југозападно од Келце), Хмјелњик ( јужно од Келце), Далечице ( југоисточно од Келце), Боѕентин ( источно од Келце) и Моравица (13,7&nbsp;км јужно од Келце).

Зафаќа површина од  и има вкупно население од 208.798 жители (2016), од кои 4.421 живеат во Хенќини, 3.834 во Хмјелњик, 2.913 во Далечице, 2.247 во Боѕентин и 195.383 жители по селата.

## Соседни окрузи
Освен со градот Келце, округот се граничи со Коњечкиот Округ на север, Скаржискиот на североисток, Стараховичкиот, Островјечкиот и Опатувскиот на исток, Сташувскиот на југоисток, Бускиот и Пињчувскиот на југ, Јенджејувскиот на југозапад и Влошчовскиот на запад.

## Управна поделба
Округот е поделен на 19 општини, од кои 4 се градско-селски, а 15 се селски.

## Наводи

## Надворешни врски

* Управен портал на Келечкиот Округ


Категорија:Окрузи во Светокришкото Војводство
Струга (појаснување)

**Струга** може да се однесува на следниве места:

## Македонија
* Струга — град во југозападна Македонија.

## Полска
*Струга — село во Долношлеското Војводство, југозападна Полска
*Струга — село во Западнопоморското Војводство, северозападна Полска
*Струга — село во Лоѓското Војводство, средна Полска
*Струга — село во Лубушкото Војводство, западна Полска
*Струга — село во Битувскиот Округ на Поморското Војводство, северна Полска
*Струга — село во Хојњичкиот Округ на Поморското Војводство, северна Полска
*Струга — село Кошќежинскиот Округ на Поморското Војводство, северна Полска
*Струга — населба во градот Шчеќин, северозападна Полска
Бабино Езеро

**Бабино Езеро** —  природно ледничко езеро на планината Кораб во Македонија. Се наоѓа непосредно на југозапад од врвот Бабин Камен, во изворишниот дел на првата  десна поголема притока на реката Рибница, на надморска височина од 1,810 метри. Сместено е во вдлабнатината на циркот Долни Чардак и од него истекува Бабин Поток (Прој и Бабес). Неговата површина изнесува 277 м2, а  најголемата длабочина е 65&nbsp;см. Нивото на езерото во текот на годината не се менува, бидејќи дотекот на вода е поголем од вкупните загуби .  

## Галерија


File:Бабино Езеро (Бабин Камен) на Кораб 10.jpg|Поглед на езерото од исток
File:Бабино Езеро (Бабин Камен) на Кораб 09.jpg|Поглед на езерото од исток
File:Бабино Езеро (Бабин Камен) на Кораб 07.jpg|Поглед на езерото од исток
File:Бабино Езеро (Бабин Камен) на Кораб 08.jpg|Поглед на езерото од исток
File:Бабино Езеро (Бабин Камен) на Кораб 06.jpg|Поглед на езерото од исток
File:Бабино Езеро (Бабин Камен) на Кораб 05.jpg|Поглед на езерото од север
File:Бабино Езеро (Бабин Камен) на Кораб 04.jpg|Поглед на езерото од север
File:Шкртец и Бабино Езеро на Кораб.jpg|Поглед на езерото и превојот Шкртец од врвот Бабин Камен



## Наводи


Категорија:Корапски езера
Категорија:Кораб
Светско првенство во фудбал 2018 - група A

**Светско првенство во фудбал 2018 - група А** била една од осумте групи во групната фаза на натпреварување на Светското првенство 2018 кое се одржало во Русија. Натпреварите во групата А ќе се одиграат од 14 до 25 јуни 2018 година. Во оваа група се натпреварувале следните репрезентации: Русија, Саудиска Арабија, Египет и Уругвај.

## Екипи

## Табела

}
|3||3||0||0||5||0||+5||9
|- style="background:#cfc;"
| 2.
|align=left|
|3||2||0||1||8||4||+4||6
|- style="background:#fcc;"
| 3.
|align=left|
|3||1||0||2||2||7||-5||3
|- style="background:#fcc;"
| 4.
|align=left|
|3||0||0||3||2||6||-4||0
|}

## Натпревари
### Русија - Саудиска Арабија


### Египет - Уругвај


### Русија - Египет


### Уругвај - Саудиска Арабија


### Уругвај - Русија


### Саудиска Арабија - Египет


## Наводи

## Надворешни врски
*  
* SP 2018. na The Soccerworldcups.com 

А